पाएं अपने शहर की ताज़ा ख़बरें और फ्री ई-पेपरडाउनलोड करें
पिछले साल कोरोना आया तो विभिन्न इंश्योरेंस कंपनियों ने इसे कमाई का अवसर मान लिया और स्पेशल कोविड मेडिक्लेम पॉलिसियां लॉन्च कर दी, लेकिन कम्पनियों का अनुमान गलत निकला और उन्हें प्राप्त प्रीमियम से 150 प्रतिशत से अधिक का भुगतान करना पड़ गया। मात्र 25 प्रतिशत पॉलिसी होल्डर ने ही मेडिकल क्लेम किया था और कंपनियां उससे ही घबरा गईं। कंपनियों ने कोविड पॉलिसी से हाथ खींच लिए।
अधिकांश कंपनियों ने स्पेशल कोविड मेडिक्लेम पॉलसी बंद कर दी है। इतना नहीं कंपनियों ने जनरल मेडिक्लेम पॉलिसी का प्रीमियम भी बढ़ा दिया है। पिछले साल सूरत, अहमदाबाद, राजकोट और वडोदरा में 3 लाख 17 हजार कोविड पॉलिसियां जारी की गई थीं, लेकिन अब नाम मात्र की पॉलिसियां हैं।
पिछले साल मार्च में जब कोरोना संक्रमण बढ़ने लगा था, तब इंश्योरेंस कंपनियों ने कोरोना के मरीज के इलाज पर होने वाले खर्च के खिलाफ सुरक्षा देने वाली कोरोना कवच मेडिक्लेम पॉलिसी शुरू की थी। इस पॉलिसी के तहत बीमित व्यक्ति को प्रतिमाह 400 से लेकर 800 रुपए तक के मामूली प्रीमियम पर कोरोना के इलाज की सुरक्षा दी गई। ये पॉलिसियां 6 से 9 माह की अवधि की थीं।
इस दौरान कंपनियों ने सूरत, अहमदाबाद, वडोदरा और राजकोट में 3 लाख 17 हजार पॉलिसियां बेची। इससे कंपनियों को करीब 40 करोड़ रुपए का प्रीमियम मिला और प्रीमियम से करीब डेढ़ गुना यानी 60 करोड़ से अधिक की राशि का भुगतान करना पड़ गया।
कंपनियों का बिल्कुल भी एहसास नहीं था कि उन्हें नुकसान उठाना पड़ जाएगा। इसके बाद कंपनियों ने पुरानी पॉलिसी को रिन्यू करना बंद कर दिया। साथ ही विशेष कोविड मेडिक्लेम पॉलिसी बंद कर दी। अब कोविड की अलग से कोई मेडिक्लेम पॉलिसी नहीं है। एक कंपनी ऐसी है, जो कोरोना स्पेशल पॉलिसी शुरू करने का साहस जुटा रही है।
75 प्रतिशत ने क्लेम नहीं किया
कोविड मेडिक्लेम पॉलिसी होल्डर में से केवल 25 प्रतिशत ने ही क्लेम किया। जबकि 75 प्रतिशत ने कोई क्लेम नहीं किया। इसके बावजूद कंपनियां घाटे में आ गईं। पॉलिसी होल्डर के बड़े भुगतान से बचने के लिए बीमा कंपनियों ने पॉलिसी ही बंद कर दी। पिछले साल सूरत में 22 पीएसयू और निजी कंपनियों से कुल 78,000 लोगों ने यह पॉलिसी ली थी। सबसे अधिक 1.10 लाख पॉलिसियां अहमदाबाद में जारी की गईं।
कोरोना रिस्क को कवर करने वाली हेल्थ पॉलिसी की डिमांड बढ़ी
कोरोना के महंगे इलाज के कारण लोग मेडिक्लेम की तरफ आकर्षित हुए। पिछले साल कोरोना के शुरुआती चरण में बीमा कंपनियों ने कोरोना मरीजों के लिए विशेष पॉलिसी लॉन्च की। अब जब कोरोना की स्थिति फिर से नियंत्रण से बाहर हो गई, तो कंपनियों ने विशेष कोविड पॉलिसी रिन्यू करना और नई पॉलिसी देना बंद कर दिया। हालांकि जनरल मेडिक्लेेम में कोरोना रिस्क को शामिल कर लिया। जिसकी एक लाख की पॉलिसी का सालाना 1250 से 6000 रुपए प्रीमियम देना होता था।
ज्यादा क्लेम आया तो घबराईं बीमा कंपनियां
प्रदेश में मात्र 9% पॉलिसी में क्लेम होता है। कोविड पॉलिसी में 25 प्रतिशत क्लेम से कम्पनियों को घाटा हुआ। जिससे पॉलिसी बंद कर दी गई। ग्रुप कोरोना कवच पॉलिसी कुछ कंपनी ने चालू रखी है। फ्यूचर जनरल, ओरिएंटल, एचडीएफसी, न्यू इंडिया जैसी बीमा कंपनियों ने कोविड पॉलिसी बंद की है। -जिग्नेश माधवानी, वेल्थ एक्सपर्ट, टोरिन वेल्थ
घाटा बढ़ा तो बंद कर दी
कंपनियों ने सामान्य मेडिक्लेम पॉलिसी में बदलाव कर कोरोना रिस्क शामिल कर लिया है। जिसमें प्रीमियम भी अधिक रहता है। सामान्य मेडिक्लेम के कुछ नियमों में भी बदलाव किया है।
भाग्यश्री साबू, एडवाइजर,फ्यूचर जनरल
कंपनी की गिनती उल्टी
कोरोना स्पेशल पॉलिसी शुरुआत में अच्छी बिकी, लेकिन कोरोना के दौरान क्लेम बढ़ गए। क्लेम का भुगतान करने के लिए कंपनियों के पास फंडिंग नहीं बची थी। -भावेश छजेरा, एडवाइजर, स्टार हेल्थ
30% तक बढ़ गए सामान्य मेडिक्लेम के प्रीमियम
कोरोनाकाल में जिसकी अधिक डिमांड रही, वह मेडिक्लेम पॉलिसी। यह पॉलिसी अब महंगी हो गई। कोरोना की पॉलिसी में कम्पनी को काफी रुपए चुकाने पड़े। इस कारण सामान्य पॉलिसी के प्रीमियम में भी 30%तक की बढ़ोतरी कर दी गई। - पीयूष रावल, एडवाइजर, बजाज अलाइंज
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva zho_Hant eng_Latn